Rijeka, 17. srpnja 2020.g.

**NAJAVA DOGAĐANJA**

**DJEČJI FESTIVAL TOBOGAN EUROPSKE PRIJESTOLNICE KULTURE**

***Poštovani predstavnici medija, molim vas da u svojim medijima sljedeću informaciju objavite u nedjelju 19. srpnja i ponedjeljak 20. srpnja, prema mogućnostima. Unaprijed zahvaljujem.***

**PROJEKCIJA FILMA *PUTOVANJE JEDNOG PRINCA***

**U ponedjeljak, 20. srpnja 2020.g. u 21.15 sati na Trgu Matije Vlačića Flaciusa (tzv. Čajnom trgu), u sklopu dječjeg festivala Tobogan Europske prijestolnice kulture održat će se projekcija filma *Putovanje jednog princa*, za sve one koji vole fantastične avanture i istraživanja, ali uživaju i u umjetnosti animacije.**

Majmun Princ Laurent nasukao se na nepoznatu obalu zemlje Niokous koju, također, nastanjuju stanovnici iste vrste. Princ najprije biva podvrgnut nizu znanstvenih istraživanja koja pokažu da on govori različitim jezikom, a potom mu bude dodijeljena i pratnja, dvanaestogodišnji Tom, koji ga provede po glavnom gradu i okolnoj džungli u kojoj otkriju nepoznat i čaroban svijet.

*Putovanje jednog princa* posljednji je film svjetski poznatog francuskog majstora animacije koji je prikazan na mnogobrojnim svjetskim filmskim festivalima (Locarno, New York, Rotterdam), a sada ćemo ga imati prilike i pogledati i u Rijeci.

**Ulaz je slobodan.**

U slučaju kiše ili lošeg vremena projekcija će se održati u dvorani Art-kina Croatia u utorak 21.7. 2020. s početkom u 19.35 sati. U tom je slučaju potrebno rezervirati ulaznice na e-mail: [ulaznice@art-kino.org](mailto:ulaznice@art-kino.org).

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42